FVC แวลู่แน่น-บวกแรง 23% ลุ้นผลงานปีนี้โตเด่น หลังโชว์งบปี 64 เทิร์นอะราวด์
FVC แวลู่แน่น-บวกแรง 23% ลุ้นผลงานปีนี้โตเด่น หลังโชว์งบปี 64 เทิร์นอะราวด์ โดย ณ เวลา 15:09 น. อยู่ที่ระดับ 1.95 บาท บวก 0.37 บาท
FVC แวลู่แน่น-บวกแรง 23% ลุ้นผลงานปีนี้โตเด่น หลังโชว์งบปี 64 เทิร์นอะราวด์ โดย ณ เวลา 15:09 น. อยู่ที่ระดับ 1.95 บาท บวก 0.37 บาท
21 มี.ค. 2565

ผู้สื่อข่าวรายงานว่า วันนี้(21 มี.ค.2565)ราคาหุ้น บริษัท ฟิลเตอร์ วิชั่น จำกัด (มหาชน) หรือ FVC ณ เวลา 15:09 น. อยู่ที่ระดับ 1.95 บาท บวก 0.37 บาท หรือ 23.42% สูงสุดที่ระดับ 2.02 บาท ต่ำสุดที่ระดับ 1.61 บาท ด้วยมูลค่าการซื้อขาย 834.55 ล้านบาท

โดยราคาหุ้นปรับตัวขึ้นแรงลุ้นผลงานปีนี้โตดี  หลังรายงานผลประกอบการงวดปี 2564 พลิกมีกำไร37.98 ล้านบาท จากปี 2563 ขาดทุนสุทธิ 92.95 ล้านบาท เนื่องจากบริษัทมีรายได้จากการขายและบริการเพิ่มขึ้นมาที่ระดับ 645.43 ล้านบาท เพิ่มขึ้น 86.63 ล้านบาท หรือคิดเป็น 15.50% เทียบกับปีก่อนมีรายได้จากการขายและบริการ 558.80 ล้านบาท
ขณะที่มีรายได้อื่นที่ 5.48 ล้านบาท โต 109.16% จากปีก่อนมีรายได้อื่น 2.62 ล้านบาท นอกจากนี้ค่าใช้จ่ายในการบริการปรับตัวลดลงมาที่ 111.07 ล้านบาท จากปีก่อน 136.61 ล้านบาท คิดเป็นการปรับตัวลดลง 25.54 ล้านบาท หรือ 18.70%
 

อนึ่ง FVC ประกอบธุรกิจที่เกี่ยวข้องกับระบบบำบัดน้ำ (Water Treatment System) และธุรกิจบริการทางการแพทย์ที่ให้ความสำคัญต่อสุขอนามัยเป็นพิเศษ (Hygienic) ซึ่งเกี่ยวเนื่องกับธุรกิจบริการทางการแพทย์ด้านศูนย์ไตเทียม และคลินิกเวชกรรมเพื่อสุขภาพและความงาม